A - SPRIEVODNÁ SPRÁVA

REVITALIZÁCIA VNÚTROBLOKU VEDĽA HOTELA MAGNUS, TRENČÍN

**DÁTUM:** FEBRUÁR 2018

**STUPEŇ DOKUMENTÁCIE:** PRE STAVEBNÉ POVOLENIE

**GENERÁLNY PROJEKTANT:** 3D PARTNERS, s.r.o.

**1. IDENTIFIKAČNÉ ÚDAJE**

1.1 STAVBA

Názov projektu: **Revitalizácia vnútrobloku vedľa hotela Magnus, Trenčín**

Stupeň dokumentácie: PD pre stavebné povolenie

Miesto stavby: Trenčín

Okres: Trenčín

Katastrálne územie: Trenčín

Číslo parcely: 1531/1; 1351/301; 1531/304; 1531/305

1.2 STAVEBNÍK A INVESTOR

Investor: Mesto Trenčín, Mierové námestie 2, 911 64 Trenčín

1.3 PROJEKTANT

Generálny projektant: 3D PARTNERS, s.r.o., Námestie sv. Anny 355/15, 911 01 Trenčín

Hlavný inžinier projektu: Ing. Dušan Duvač

Projektant - architektonicko – stavebná časť: Ing. Dušan Duvač a kolektív

Sadovnícke úpravy: Ing. Peter Lackovič

Inventarizácia zelene: Ing. Eva Wernerová

Verejné osvetlenie: Ing. Richard Ďuriš

**2.** **HLAVNÁ CHARAKTERISTIKA STAVBY A PREVÁDZKY**

Ideovým zámerom pre vyhotovenie tejto projektovej dokumentácie je komplexná revitalizácia a úprava vybraného verejného priestoru s cieľom skvalitnenia urbanizovaného životného prostredia, zlepšenia environmentálnych aspektov a podpory budovania zelenej infraštruktúry v mestských oblastiach. Výsledkom navrhovanej revitalizácie má byť systémová obnova a tvorba zelene, dobudovanie vybavenosti a programu (mestský mobiliár, detské hracie zariadenia, drobná architektúra) a rekonštrukcia prvkov infraštruktúry (komunikácie, spevnené plochy, osvetlenie) zvoleného mestského vnútrobloku. Uvedené opatrenia majú prispieť k rozvoju a podpore environmentálnej, rekreačnej a spoločenskej funkcie verejného priestranstva, ako životného priestoru obyvateľov mesta.

**3. PREHĽAD VÝCHODISKOVÝCH PODKLADOV**

Ako východiskové podklady pre spracovanie projektovej dokumentácie boli použité:

- požiadavky investora na rozsah riešenia projektovej dokumentácie

- polohopisné a výškopisné zameranie

- katastrálna mapa – Trenčín

- technické špecifikácie jednotlivých dodávateľov

- fotodokumentácia

**4. ČLENENIE STAVBY NA PREVÁDZKOVÉ SÚBORY A STAVEBNÉ OBJEKTY**

Stavba nie je členená na prevádzkové súbory ani stavebné objekty

**5. VECNÉ A ČASOVÉ VÄZBY NA OKOLITÚ VÝSTAVBU**

Stavba nie je časovo viazaná na okolitú výstavbu.

**6. PREHĽAD UŽÍVATEĽOV A PREVÁDZKOVATEĽOV**

Prevádzkovateľom bude mesto Trenčín. Užívateľom bude verejnosť.

**7. TERMÍN ZAČATIA A UKONČENIA STAVBY**

Termín začatia a ukončenia stavby spresní investor po dohode s dodávateľom.

**8. LEHOTA VÝSTAVBY**

Predpokladaná doba výstavby: 3 mesiace.

**9. UVÁDZANIE ČASTÍ STAVBY DO PREVÁDZKY**

Stavba bude uvedená do prevádzky ako celok.

**10. CELKOVÉ NÁKLADY STAVBY**

Celkové náklady – viď rozpočet.

V Trenčíne: Február 2018 Ing. Dušan Duvač